એક તરફ સરકાર દ્વારા અમદાવાદ-ગાંધીનગરમાં ઉપવાસની મંજૂરી ન મળતા હાર્દિકે શનિવારે 25 ઓગસ્ટના બપોરે 3 વાગ્યાથી વૈષ્ણોદેવી સર્કલ નજીક સરદાર પટેલ રિંગ રોડ પર આવેલી ગ્રીન ગ્રીનવૂડ સોસાયટીમાં પોતાના ઘરે જ આમરણ ઉપવાસની શરૂઆત કરી છે. જેના પગલે સરકાર આ વખતે હાર્દિકને જરા પણ હળવાશમાં લેવા ન માગતી હોય તેમ રાજ્યભરના સંવેદનશીલ વિસ્તારો જેમાં હાર્દિકના ફોલોઅર્સ પાટીદારો રહે છે ત્યાં પોલીસના ખડકલા ઉતારી દીધા છે.